Հռոմի գլադիատորները

Հռոմի գլադիատորները  (իտալ.՝ Gladiatori di Roma), 2012 թվականին Իտալիայում նկարահանված  համակարգչային անիմացիոն ֆիլմ՝ ստեղծված «Ռեյնբոու ՍԻՋԻԱՅ-ի» ( Rainbow CGI) կողմից՝ ռեժիսոր Իջինիո Ստրաֆֆիի ղեկավարությամբ։ Մշակվել է «Մեդուզա Ֆիլմ» (Medusa Film) կինոընկերության կողմից, նախագիծը ներկայացվել է Իտալիայում`2012 թվականի հոկտեմբերի 18-ին`3D ձևաչափով, ցուցադրվել է Եվրոպայում և Ամերիկայի Միացյալ Նահանգներում:

Հայտնվելով ամերիկյան հայտնի ամսագրերում՝ «Հռոմի գլադիատորները» մուլտֆիլմի վաճառքի բյուջեն հասավ 45 միլիոն դոլարի՝ դառնալով իտալական ֆիլմերի բոլոր ժամանակների ամենաթանկ ֆիլմը։ Մուլտֆիլմի ընդհանուր բյուջեն հասավ 10 միլիոն դոլարի և 50 միլիոն դոլարի՝ ամբողջ աշխարհում։ Սցենարը գրել է Իջինիո Ստրաֆֆին (բացի ռեժիսոր լինելուց, նա նաև ֆիլմերի պրոդյուսերն է)։ Նա հաջողությամբ համագործակցել է ամերիկացի սցենարիստ Մայքլ Վիլսոնի (Michel J. Wilson) հետ, և միասին ստեղծել են «Սառցե դարաշրջան» անիմացիոն մուլտֆիլմը (2002թ.) Բլյու Սքայ Ստուդիոս (Blue Sky Studios) և «Ստորջրյա եղբայրություն» անիմացիոն մուլտֆիլմը (2004թ.) Դրիմ Վորքս Անիմացիոն (DreamWorks Animation) ստուդիաներում։ Մուլտֆիլմը անվանվում է նաև Հռոմի գլադիատորները 3D: Ձայնային դերասանների կազմը ձայնավորում են նոտաներ, իտալական թատրոնի հայտնի դեմքեր ինչպիսիք են՝ Լուկա Արջենտերոն, Լաուրա Կիատտին, Բելեն Ռոդրիգեսը և Միշել Կուկուձան։

Սյուժե 
Փոքրիկ Թիմը որբացել է 79 թվականին, երբ ժայթքել է Վեզուվի հրաբուխը, ինչի հետևանքով կործանվել է Պոմպեյը։ Նրան որդեգրում և խնամում է Հռոմեական կայսրության գեներալ Կիրոնը։ Նա ծանոթանում է Կիրոնի աղջկա՝ Լուչիլլայի հետ։ Նրանք մեծանում են միասին, և երբ Լուչիլլան պետք է մեկներ, Թիմի կյանքը դառնում է տխուր և ձանձրալի։ Հենց այդ ժամանակ նա սկսում է այցելել Գլադիատորների ակադեմիա, բայց որևէ ջանք չի թափում։ Նա իր օրերը անցկացնում էր իր երկու ընկերների՝ Ցիրիկուսի և Մաուրիտիուսի հետ, փոխանակ մասնակցեր խորթ հոր  պարապմունքներին։ Եվ երբ Լուչիլլան՝ Կիրոնի աղջիկը, վերադառնալու էր Հունաստանից, Թիմը ամեն ինչ անում էր, որ դառնա հմայիչ գլադիատոր՝ գեղեցիկ Դիանայի հոգնեցնող մարզումների շնորհիվ, ով նաև դարձավ Թիմի անձնական մարզիչը։

Կերպարներ 
 Թիմ. հրաբխի զարհուրելի ժայթքման պատճառով Թիմի ծնողները զոհվում են, և փոքրիկ Թիմը մնում է որբ, և հենց այդ պահին նրան փրկում է Կիրոնը և տանում Հռոմ։ Մեծացել է մայրաքաղաքի ամենահայտնի Գլադիատորների ակադեմիայում, բայց Թիմը այդքան էլ չէր ուզում գլադիատոր դառնալ. հարմարվելով հեշտ կյանքին՝ նա ուներ մեծ ունակություններ, բայց նա այդքան ինքնավստահ չէր պարապունքների հարցում։ Նա ավելի շատ ցանկանում էր դառնալ հանդիսատես, քան հերոս մինչև այնքան ժամանակ, մինչդեռ  Լուչիլլան (Կիրոնի աղջիկը) չէր հայտնվել նրա սրտում։ Թիմը և Լուչիլլան ծանոթացել են դեռ մանկության տարիներին, Լուչիլլան Թիմի առաջին և իսկական սերն էր. բաժանումը նրա և Լուչիլլայի միջև նրան դարձրեց անտարբեր և ծույլ, բայց հիմա Լուչիլլայի վերադարձը Թիմի մեջ արթնացնում է ապրելու և Լուչիլլայի սիրտը գրավելու ցանկությունը։ Եվ ֆիլմի վերջում Կիրոնը ներում է նրան։
 Լուչիլլա. նա Կիրոնի խելացի և գեղեցիկ աղջիկն է։ Հունաստան գնալուց և երկար ժամանակ այնտեղ սովորելուց հետո Լուչիլլային հետ կանչեցին Հռոմ, որպեսզի կատարի իր խոստումը և դառնա Կասիոյի կինը։ Կասիոն Գլադիատորների ակադեմիայի լավագույն աշակերտներից մեկն էր՝ Հռոմի կայսր Դոմիտիանոսի եղբորորդին։ Բայց օրիորդը այդքան էլ ուրախ չէր իր ապագայի համար և չէր պատրաստվում ամուսնանալ Կասիոյի հետ, որովհետև բոլորովին չէր սիրում նրան։ Միակ բանը, որ նա ցանկանում էր, դա ժամանակն էր մտածելու համար, որ որոշեր՝ ինչ անել։ Բացի այդ, Թիմի ներկայությունը շփոթում էր նրա հետագա մտքերը։
 Դիանա. խորամանկ և միշտ ինքնավստահ։ Գեղեցիկ, զգայուն, խորհրդավոր։ Մարզում է Թիմին՝ փորձելով հասկացնել իր հնարավորություններն օգտագործելու և միշտ իր ուժերին հավատալու գաղտնիքը։ Իր յուրահատուկ պարապմունքների շնորհիվ Դիանան կկարողանա կատարել իր դժվարին առաջադրանքը և Թիմին դարձնել իսկական գլադիատոր, իսկական մարդ։ Եթե Լուչիլլան իր կանացիությամբ չի փայլում, ապա Դիանան հրապուրիչ էր և հմուտ էր իր գործում։
 Կասիո. ֆիլմում մարմանավորում է վատ կերպարի։ Ակադեմիայի լավագույն մարտիկն է, հարուստ է և հմայիչ։ Դոմիցիանոս կայսրի եղբորորդին է։ Նա շատ ինքնահավան է և չափազանց էգոիստ, հավատում է, որ ինքը լավագույնն է և փորձում է վայրագությամբ տանջել թույլ գլադիատորներին (այդ թվում՝ նաև Մաուրիտիուսին), նա շատ դաժան է։ Ամեն գնով ցանկանում է Լուչիլլային, ոչ նրա համար, որ իրականում սիրահարվել էր, այլ նրա համար, որ գահը իրենով անի։ Ատում է Թիմին նրա հնարավորությունների համար, որովհետև նա միակն էր, որ կարող էր մի լավ դաս տալ իրեն և հաղթել գլադիատորների առաջնությունում։ Վերջապես պատժվում է շատ խարդախություններ անելու համար և Ցիրիկուսի տատիկի կախարդական ըմպելիքը չարաշահելու պատճառով դառնում է Մինոտավր։ Ֆիլմի վերջնամասում, երբ գրվում են տառերը, Դիանան նետ է արձակում, որը փոխում է բոլորի կյանքը։ Կասիոն Կիրոնից ներողություն է խնդրում իր կողմից պատճառած վնասների և գործած խաբեությունների  համար՝ իր կյանքը՝ բարձրացնելով նրան վերև։
 Կիրոն. նա Լուչիլլայի հայրն է և Թիմի խորթ հայրը, մի ծեր գլադիատոր է, որ իր կյանքը նվիրել էր միայն կռիվներին։ Նրա դպրոցը ամենամեծն է Հռոմում և ամենահայտնիներից մեկը։ Խիստ, բայց արդար, նա խիզախությամբ է գլխավորում Գլադիատորների ակադեմիան։ Սովորեցնում է կռվել խելացիության և ֆիզիկական խիզախության մերժման շնորհիվ և դեմ գնալով ամեն տեսակի կախարդանքերի։ Նա Լուչիլլայի հետ խելամիտ է վարվում (բայց մեկ-մեկ նաև հրամայական), Թիմի հետ չի կարողանում հաղորդակցվել. տղայի անտարբերությունը բարկացնում է նրան։ Բայց վերջում նա հասկացավ, որ սխալվել է Թիմի հարցերում։
 Գրուբո.  Լուչիլլայի նապաստակը։ Հենց որ աղջիկը մեկնեց Հունաստան, իր հոր հսկողության տակ թողեց նապաստակին։ Սակայն նրանք միմյանց չէին հասկանում։ Գրուբոն ոչ միայն փորձում էր տանջել Կիրոնին, այլ նաև Կասիոյին, և նա այդ ամենը անում էր իր հաճույքի համար։ Միակ բանը, որ նա անում էր, դա Թիմին գնահատելն էր և, իհարկե, Գրուբոն երկրպագում էր Լուչիլլային։
 Պետարդ. Դիանայի ձին։ Սկզբում ատում է Թիմին, բայց ֆիլմի վերջում օգնում է Թիմին՝ հաղթել մրցույթում։
 Մաուրիտիուս և Ցիրիկուս. նրանք Թիմի երկու հին ընկերներն են։ Մաուրիտիուսը ժիր է և ունի ոսկե սիրտ, նա վճռել է դառնալ գլադիատոր։ Բայց չնայած նա ամեն ինչի համար պայքարում է, դժվարությամբ  կկարողանա հասնել իր նպատակին՝ լինելով փոքր և թույլ։ Ցիրիկուս՝ մեծ է և հանգիստ։ Նա ամաչկոտ է և երբեմն դժվար է հասկանում։ Բայց նաև շատ անկեղծ է, աննրբանկատության պատճառով շատ հաճախ կոպիտ է խոսում և առանց մտածելու։
 Դոմիցիանոս.  Իմպերատոր, Կասիոյի հորեղբայրը։ Հարուստ։ Հզոր։ Հիանում է կռիվներով, և դրա ոլորտում մեծ վարպետ է։ Ուզում է անձամբ բացել Կոլիզեումը, բայց տասնվեց տարի սպասում է՝ հուշարձանների հաճախակի փլուզումների պատճառով։ Ոչ ոք չի համարձակվում խոսել Կոլիզեումի մասին նրա ներկայությամբ։ Նա դյուրաբորբոք է և պետք է ուշադիր լինել և չհակաճառել նրան։
 Ցիրկե. Ցիրիկուսի տատիկն է։ Նա տգեղ է և կախարդի պես հզոր։ Բնակվում է մի ճահճի կենտրոնում, մի խրճիթի մեջ պահում է թանկարժեք իրեր և տարօրինակ կախարդական իրեր։ Նա մասնագիտացած է կախարդական ըմպելիքներ պատրաստվելու մեջ և նա պատրաստում այն ըմպելիքը, որը Թիմին կգցի խնդիրների մեջ։ Ապա հետո այնպես կանի, որ Թիմը կհաղթի մրցույթում։ Նա նաև գլադիատորների կռիվների ջերմեռանդ երկրպագու է և դրա համար միշտ նրան տրվում է «պատվո տեղը» Կոլիզեումում՝ մրցույթի պարգևատրման ժամանակ։
 Մանուկ Գլադիատորներ. դուրեկան են և միշտ պատրաստ են հումորներ անելու ձգտող գլադիատորների հետ, հատկապես նրանց ովքեր հարմարվում են իրենց արդյունքներով և քիչ ուժեղ են։ Իրենց սիրած հակառակորդը Թիմն է. նրան հեշտ էին գետնին գցում, երբ նա դրան չէր սպասում։ Նրանք իսկական սրիկաներ են, նրանք պատկանում են անհոգ «ավազակախմբերի» տեսակին. մի մտերիմ ընկերների խումբ է, գլադիատորների երկրպագու, բայց նաև պատրաստ են ծաղրել նրանցից ամենաթույլին։ Ֆիլմի վերջում կռվում են իսկական մեղավորի՝ Կասիոյի հետ։

Կրկնօրինակում 
Կրկնօրինակողները աշխատում էին Ֆրանչեսկո Վայրանոյի Ռոյֆիլմ (Royfilm) կրկնօրինակման ստուդիայում, իսկ իտալական երկխոսությունները մշակել է նույն ինքը՝ Վայրանոն։

Սաունդթրեք 
Երգերի հիմքում ընկած են Բրունո Ձամբրինիի ստեղծագործությունները.

 You Spin Me Round (Like a Record)
 The Final Countdown - Europe
 The Best
 Everyday
 Tears and Rain - James Blunt

Տեղեկություն  

 Ֆիլմում հանդիպում է մի հատված, որում Ջովանոտիի բախտավոր տղան խաղացել է ֆիլմի գլխավոր հերոսներից մեկի դերը։
 Ֆիլմի մի տեսարանում, հենց որ Թիմը պետք է դուրս գար մրցադաշտ, այդ պահին ֆիլմում հնչում է Թիմ Բուրտոնի Բեթմեն մուլտֆիլմի սաունդթրեքը, որի երգահանն էր Դենի Էլֆմանը։

Տես նաև 

 1.http://www.cinemamente.com/gladiatori-di-roma-tante-foto-del-film-danimazione-italiano/ -->

Իտալերեն ֆիլմեր
2012 մուլտֆիլմեր
Անգլերեն ֆիլմեր
Իտալական ֆիլմեր